Conservatoire National des Arts et Métiers

Conservatoire National des Arts et Métiers, laburtuta Arts et Métiers edo CNAM, (euskaraz: Arte eta Lanbideen Kontserbatorio Nazionala) Frantziako irakaskuntza instituzio handi bat da. Frantziako Iraultzaren garaian sortu zuen, 1794ko urriaren 10ean, Grégoire abadeak. Zin egindako abade bat zen, urte horretan bertan esklabotza abolitzea eragin zuena. Hasiera batean, «arte eta lanbideetarako makina eta tresna erabilgarriak erabiltzen» irakasteko tokitzat pentsatua, instituzio honek norabidea aldatu zuen, 1819an, Frantziako Gobernuak «zientzia eta arte industrialen irakaskuntza publiko eta dohainekoan» aritzeko esan zionean. Charles Dupinek, orduan, arteetara aplikatutako mekanika ikasteko lehen katedra sortu zuen. Une horretatik aurrera, ezohiko goi irakaskuntzako instituzio honek, bere originaltasuna mantendu zuen: guztiei irekia, bere irakasgaiak dibertsifikatu zituen, ikerketa garatu zuen arlorik berritzaileenetan eta historia, zientzia eta teknikaren ondare aberats bat kontserbatzen du. Hartzen dituen ikasleak heterogeneotasun handikoak dira. Izan ere, prestakuntzan hasteko zein prestakuntza horretan jarraitzeko zientzia eta tekniken arlo guztietako irakasgaiak hartzen ditu: kimika, informatika, laneko soziologia, industria ekonomia... Horrenbestez, Frantziako goi irakaskuntzari dagokionez, instituzio bakarra da.

Nagusiki, etengabeko prestakuntzako helduentzako ikastaroak, urrutiko ikastaroak, gaueko ikastaroak... irakasten dira. Diploma ugari lortzea ahalbidetzen du, ingeniari diploma barne. Ikerketa zientifiko eta industrialeko aktibitateak ere egiten dira.

Instituzio hau Frantziako 150 hiritan baino gehiagoan eta atzerrian dago.

Arthur Morin izan zen bertako zuzendaria 1852an.



Bere kultura zientifiko eta teknikoaren prestaketa, ikerketa eta hedapenaren betebeharrarekin, instituzio hau, beste exigentzia berri batzuen erdian dago: bere eskumenak modu iraunkorrean garatzea, ezagutzak hedatzea, internet bidez komunikatzea, elkarrekin berritzea... CNAMak, 2004ko uztailean Estatuarekin sinatu zuen garapen kontratu berriak, modu argian, pertsonen eta kolektibotasun guztiaren prestaketaren zerbitzuan jarritako betebehar honen egunerokotasuna berresten du.

 Xedea 
CNAMa, Estatuko instituzio publiko bat da, izaera zientifiko kultural eta profesionalekoa, "instituzio handi" estatutuaz hornitua. Goi Irakaskuntza Ministerioaren zaintzapean jarria, hiru xede ditu:

 Prestaketa bizitzan zehar
 Ikerketa teknologikoa eta berrikuntza
 Kultura zientifiko eta teknikoaren hedapena.

 Hedapena 
CNAMak, bere xede hirukoitz hau, kolektibotasunaren barnean, Frantziako lurralde osoan eta atzerrian duen presentziari esker betetzen du:

 150 prestaketa zentro metropolian eta itsasoz haraindiko lurraldeetan, 28 eskualde zentroen inguruan batuak
 2 zentro bazkidetu, bata Libanon 1970etik eta bestea Espainian 2002tik
 Europako 32 herrialdetan, Magreben, Afrikan. Ekialde Hurbilean, Asian eta Latinoamerikan.
 88.000 ikasle izena emanda mundu osoan (2006)

 Antolaketa (4 sektore) 
Bere zerbitzu eskaintzaren irakurketa hobetzeko, bere kudeaketa modernotzeko, eta akzio transbertsalen garapena mesedetzeko, CNAMa, irakaskuntza eta ikerketako 4 sektoretan antolatua dago:

 Zientzia eta teknika industrialak: Kimika, Elikadura, Osasuna eta ingurugiroa, Materialak, Energetika, Elektroteknika, Mekanika, Akustika, Aerodinamika, Ingeniaritza, Eraikuntza, Geoteknika, Neurriak.

 Informazio eta Komunikazioen Zientzia eta Teknologiak: Elektronika, Automatika, Dokumentazioa, Informatika, Matematikak

 Ekonomia eta kudeaketa: Seguruak, Banka, Logistika, Garraioak, Turismoa, Hirigintza, Lurralde Antolaketa, Tokiko kolektibotasunen kudeaketa, Kontabilitatea, Kontrolak eta auditoriak, Merkataritza, Marketina, Erosketak, Salmentak, Osasunaren kudeaketa eta garapena, Management, Nazioarteko ekonomia eta merkataritza, Enpresa zuzenbidea, Berrikuntza eta prospektiba.

 Lana eta gizartea: Ergonomia, Handikap, Zuzenbide soziala, Giza Baliabideak, Erakundeak, Laneko psikologia, Psikoanalisia eta orientazioa, Komunikazioa, Soziologia, Laguntza eta babes soziala.

 Prestaketa 
CNAMa, prestaketa iraunkorrean aritzen da, ikasle bakoitzari, bere karrerako une bakoitzean prestatzeko baliabideak emanez.

Diplomak, entseguak, lizentzia emateak, berrikuntza prozesuak, teknologia igorpena, enpresa garapena:

 23 ikerketa talde eta 25 DEA abilduak
 hartutako 250 lizentziadun eta urtero 900 ingeniaritza tesi
 Urteko R&D kontratuen 7 milioi €

 Kultura zientifiko eta teknikoa 
Kultura zientifiko eta teknikoaren hedapen plan nazionalak, betebehar kultural hau, lehentasun bat bezala definitzen du. CNAMa eta honen Arte eta Lanbideen Museoa dira bere euskarri nagusiak:

 300 batzar, erakusketa eta hitzaldi publiko
 50.000 partehartzaile hitzaldietan
 Arte eta Zientzien Museoa bisitatzen duten 200.000 bisitari.

 Kanpo estekak 
 CNAMaren webgune ofiziala

Kategoria:Frantziako unibertsitateak
Kategoria:Parisko 3. barrutiko eraikinak